ΑΝΕΞΑΡΤΗΤΟ ΕΠΙΜΕΛΗΤΗΡΙΟ

ΓΙΑΝΝΗΣ ΜΗΤΣΗΣ

ΚΟΡΑΗ 4

ΙΩΑΝΝΙΝΑ

  **ΠΡΟΣ**

 1) Τη Δ.Ε. του Επιμελητηρίου Ιωαννίνων

 2) Διευθυντή του Επιμελητηρίου Ιωαννίνων

 ΕΝΤΑΥΘΑ

ΚΟΙΝ. 1) τη Δ.Ε. της Κ.Ε.Ε.Ε. Αθήνα

 2) Μέλη Δ.Σ. Επιμελητηρίου Ιωαννίνων

 3) Επιμελητήρια Χώρας

 4) Υπουργείου Ανάπτυξης Αθήνα

“ΘΕΜΑ: ΔΙΟΙΚΗΤΙΚΟ ΣΥΜΒΟΥΛΙΟ ΑΡ. 6/17-07-2024”

Κύριοι,

Ως εκπρόσωπος και επικεφαλής της παράταξης ΑΝΕΞΑΡΤΗΤΟ ΕΠΙΜΕΛΗΤΗΡΙΟ ΓΙΑΝΝΗΣ ΜΗΤΣΗΣ έχοντας έννομο συμφέρον λόγω διαγραφής 2 μελών μας με τις διαπιστωτικές πράξεις 952/24-07-2024 και 963/25-07-2024, προκειμένου δε να προβούμε σε κάθε νόμιμη ενέργεια, σας παρακαλώ να μου αποστείλετε και να μου απαντήσετε στα κάτωθι: 1) Τα πρακτικά των ημερομηνιών απουσιών που μας αναγράφετε από τα οποία να προκύπτουν η πρόσκληση, τα θέματα της Η.Δ. , ο Α/Α συνεδρίασης, τα ονόματα των ΠΑΡΟΝΤΩΝ, των ΔΙΚΑΙΟΛΟΓΗΜΕΝΑ και ΑΔΙΚΑΙΟΛΟΓΗΤΑ ΑΠΟΝΤΩΝ σύμφωνα με τις διατάξεις του ενιαίου κανονισμού λειτουργίας του Διοικητικού Συμβουλίου (ΦΕΚ Β΄ 176/06.02.2018).

2) Απόφαση Δ.Ε. & Δ.Σ. με την οποία προσμετρώνται στις απουσίες οι τακτικές συνεδριάσεις όταν υπάρχουν ΕΠΑΝΑΛΗΠΤΙΚΕΣ μαζί με εισήγηση της υπηρεσίας για μη εκτέλεση της τακτικής αλλά μόνο της επαναληπτικής.

3) Απόφαση Δ.Ε. που να φαίνεται το θέμα διαγραφής μελών που εισηγήθηκε ο Πρόεδρος κ. Χρυσοστόμου στη συνεδρίαση του Δ.Σ. της 17/07/2024.

4) Σύμφωνα με τις αρχές Χρηστής Διοίκησης οφείλατε να εφαρμόσετε το άρθρο 1 παρ. 2 με εισήγηση στο Δ.Σ. για το κάθε μέλος μετά τις 4 συνεχόμενες αδικαιολόγητες συνεδριάσεις να υποβάλλει γραπτώς τις απόψεις του. Γιατί δεν το κάνατε κ. Χρυσοστόμου;

 5) Να μου αποστείλετε το πρακτικό Δ.Σ. της συνεδρίασης της 17-07-2024 από το οποίο να προκύπτει η διαδικασία κατά τη συνεδρίαση έναρξη – αποχωρήσεις, λήξη κλπ. διότι μετά την αποχώρηση των δύο παρατάξεων της αντιπολίτευσης ΔΕΝ ΥΠΗΡΧΕ ΑΠΑΡΤΙΑ και έπρεπε να ματαιωθεί η συνεδρίαση. Η λήψη απόφασης για διαγραφές πώς πάρθηκε; Η φημολογούμενη ΑΠΑΡΤΙΑ ΔΙΑ ΤΗΛΕΦΩΝΟΥ, βάσει ποιας διάταξης μπορεί το μέλος να συμμετέχει και να ψηφίσει στις συνεδριάσεις του Δ.Σ.;

Εάν αυτό συνέβη όλη η συνεδρίαση είναι μη νόμιμη και όλες οι αποφάσεις ΑΚΥΡΕΣ.

6) Από ποια διάταξη του Επιμελητηριακού Νόμου προκύπτει ότι οι συνεδριάσεις του Διοικητικού Συμβουλίου για τις απουσίες των μελών προσμετρώνται από 29/05/2023 και όχι από 01/01/2018 που ξεκινάει η θητεία;

 Ιωάννινα 29/07/2023

 Με εκτίμηση

 ΙΩΑΝΝΗΣ ΜΗΤΣΗΣ

 Επικεφαλής της Παράταξης

 ΑΝΕΞΑΡΤΗΤΟ ΕΠΙΜΕΛΗΤΗΡΙΟ

 ΓΙΑΝΝΗΣ ΜΗΤΣΗΣ